बागड़ हिसार के आसपास का वह क्षेत्र है जिसमें सिरसा, फतेहाबाद, रिवाड़ी, होसी, महेन्द्रगढ़, नारनौल और दिल्ली की तरफ का झज्झर-रोहतक का इलाका शामिल है। यमुना नदी के निगमबोध घाट से वर्तमान महरौली तक का प्राचीन इंद्रप्रस्थ उस समय दिल्ली नाम से जाना जाता था। 19वीं शताब्दी के मध्य तक दिल्ली मंडल में पानीपत, हिसार, रोहतक और गुड़गाँव ज़िले सम्मिलित थे। प्रथम स्वतंत्रता आंदोलन अर्थात् 1857 के बाद अंग्रेज सरकार ने इन्हें हरियाणा के अन्य क्षेत्रों के साथ पंजाब में मिला दिया। कवि जैतराम की उपर्युक्त कविता प्राचीन दिल्ली के क्षेत्रों के उन स्थानों की जानकारी देती है, जो समय के साथ परिवर्तित होते रहे।